Nyks

Nyksnyks a nykusnykus, we Słowniku dolnoserbskeje rěcy a jeje narěcow Arnošta Muki: nyks a nyksonyks jo mytiska bytosć, kotaraž jo znata pśedewšym we folkloru słowjańskich a teke germańskich ludow. Pla Serbow nyks jo teke znaty pod mjenim "wodny muž". 

Serby su se wšako nyksa pśedstajali. Na pśikład: (…) naraz jo pśipłuwał nykus. Wón jo měł cerwjeny kamzol a cerwjeny zec, zewšym jo był cerwjeny woblaconyW. Měškank (wub.), Plon na najśpje, b. 12. Nyksa jo było lažko póznaś, dokulaž wón jo był mokšy: Raz jo jaden młody nykus z tymi wejsnymi gólcami sobu šeł źowćam na pśězu. Poznali su nykusa na tom, až wobrub jogo kapy jo spozy był mokšyW. Měškank (wub.), Plon na najśpje, b. 20. Su byli teke žeńske nyksy: jo pśišła nykusowa žeńska. Ta pak jo była ceła nagaW. Měškank (wub.), Plon na najśpje, b. 35.
Nyksy su teke mógali źiśi měś: jadna źowka nykusa jo něga chójźiła do Brjazyny na reju, źož jo měła lubego. Dłujko njejsu wěźeli, až wóna jadna nykusowka jo. Potom pak su ju póznali na mokšych wobrubkachW. Měškank (wub.), Plon na najśpje, b. 53.

Wó nyksach w serbskej ludowej wěrje jo pisał spisowaśel a ludowědnik Adolf Černý w knigłach Mythiske bytosće łužiskich Serbow (1893).

 Nožki 

 Wótkaz 

Kategorija:Mytiska bytosć
Kategorija:Serbstwo